Madridning “Real” prezidenti Florentino Peres 2 sentabr ertalabki payt klub darvozaboni Keylor Navas bilan uchrashdi. Peres “Manchester Yunayted” darvozaboni David De Xea bilan almashinuv bo‘yicha yuzaga kelgan chalkashlik sababli kosta-rikalik darvozabonga uzrini keltirdi. Cuatro telekanalining ma’lumotlariga ko‘ra, Peres va Navas qirollik klubining bazasida ikki soat davomida suhbatlashishgan.